Maurizio Claudio Bravi

**Maurizio Claudio Bravi** (født 20. juli 1962 i Capriate San Gervasio i provinsen Bergamo i Italia) er en italiensk katolsk prelat, erkebiskop og diplomat for Den hellige stol.
## Liv og virke
### Prest
Etter å ha studert filosofi og katolsk teologi, mottok Maurizio Bravi presteordinasjonens sakrament for Bergamo bispedømme den 21. juni 1986.

Etter ordinasjonen arbeidet fader Maurizio Bravi først som kapellan i menigheten *San Michele* i Leffe. Fra 1991 til 1995 fortsatte han utdannelse ved Det pavelige kirkelige akademi i Roma. I tillegg studerte han i 1995 ved Det pavelige gregorianske universitet i Roma under pater Gianfranco Ghirlanda S.J. og skrev avhandlingen *Il Sinodo dei vescovi: Istituzione, fini e natura. Indagine teologico-giuridica* («Biskopsynoden: Etablering, mål og natur. Teologisk-juridisk studie») innen kirkeretten. 

Bravi tiltrådte Pavestolens diplomatiske tjeneste den 1. juli 1995. Han arbeidet ved nuntiaturene i Den dominikanske republikk (1996–1998), Argentina (1998–2000) og Frankrike (2006–2011), samt i Seksjonen for forholdet til statene i Statssekretariatet (2000–2006). Fra og med 2011 var Bravi ved nuntiaturet i Canada 

Den 27. februar 2016 utnevnte pave Frans ham til Den hellige stols faste observatør ved Verdens turismeorganisasjon i Madrid, etter Renzo Fratini.

### Titulærerkebiskop, nuntius til Papua Ny-Guinea og til Salomonøyene
Den 15. januar 2025 utnevnte pave Frans ham til titulærerkebiskop av *Tolentino* og apostolisk nuntius til Papua Ny-Guinea og Salomonøyene. Bispeordinasjonen i Bergamo-katedralen ved kardinalstatssekretær Pietro Parolin fant sted den 22. februar 2025. Medkonsekrantene var erkebiskop Antonio Guido Filipazzi, nuntius til Polen, og biskop Francesco Beschi av Bergamo.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI  (1927-) *1977 
* Kardinal Pietro Parolin  (1955-) *2009 
* Erkebiskop *Maurizio Claudio Bravi* (1962- ) *2025

## Referanser